Utsira

Utsira er ei øy, eit sokn og ein kommune lengst vest i Rogaland fylke. Utsira er den minste kommunen i Noreg målt i innbyggjartal, og den nest minste målt i flatevidd.

Utsira sokn og kommune
Utsira sokn er gammalt, men det er uvisst om her fanst kyrkje allereie i mellomalderen. Soknet var ein del av Torvastad kommune heilt fram til sommaren 1924, då det vart utskifta til ein kommune for seg sjølv, med 414 innbyggjarar.

Namn og kommunevåpen
På gamalnorsk heitte øya Utsira berre Síri (nominativ) og Síra (genitiv). Fyrste stavinga «Ut», som kan samanliknast med Out Skerries på Shetland, vart lagt til på 1500- talet. Innbyggjarane kallar framleis øya for Sira og ein innbyggjar vert sjølv kalla «sirabu». Opphavet til namnet Sira er ein ikkje sikre på, men det kan tyda 'sterk straum'.
Sira er au namnet på åna som skil Rogaland og Vest-Agder.

Kommunevåpenet i blått og sylv står for fyrlyset frå Utsira fyr slik det lyste tidlegare. Det blei utforma av  John Digernes i 1982.Kommunevåpen - heraldikk ved utsira.kommune.no

Geografi 
Kommunen har 6,15 km² land, nesten alt på sjølve øya Utsira, der òg all folkesetnad finst. Øya ligg 15 km vest for Karmøy, og turen til og frå øya tek 75 minutt med ferje frå Haugesund. Øya har to ferjeleie, Nordvikvågen i nord og Sørevågen i sør, og den førstnemnde er mest brukt.Besøk Utsira/Visit Utsira ved utsira.kommune.no; http://rutebaatenutsira.no/

mini|left|Utsira kyrkje
mini|venstre|Nordvikvågen på Utsira
Sjå òg
Utsira fyr
Utsira kyrkje
 Utsira radio

 Fotnotar 

Bakgrunnsstoff
 Utsira kommune
 http://www.utsira.no/

Kategori:Kommunar i Rogaland

Kategori:Sokn i Stavanger bispedømme
Kategori:Øyar i Rogaland
Kategori:Norske kommunar skipa i 1924